62024CO0827_INF
Domstolens kendelse (Niende Afdeling) af 2. september 2025 –Direct Line Inox Impex m.fl.
(Sag C-827/24)
»Præjudiciel forelæggelse – artikel 99 i Domstolens procesreglement – besvarelse, der klart kan udledes af retspraksis – fælles handelspolitik – antidumpingtold – import af sømløse rør af rustfrit stål fra Kina, koldtrukne i Indien – forordning (EU) 2016/1036 – artikel 13, stk. 1 – omgåelse – ikke omfattet – væsentlig ændring – toldunion – forordning (EU) nr. 952/2013 – EU-toldkodeksen – artikel 60, stk. 2 – erhvervelse af oprindelsesstatus for varer – primær regel, der udelukker, at oprindelsen af varmvalsede stålrør ændres efter koldvalsningen heraf«
Fælles handelspolitik – beskyttelse mod dumping – omgåelse – ikke omfattet – kolddeformeringen i Indien af sømløse rør af jern eller stål fra Kina – varers oprindelse – fastsættelse – væsentlig bearbejdning eller forarbejdning – Europa-Kommissionens konstatering af en væsentlig ændring af de nævnte varer – sidste væsentlige og økonomisk berettigede bearbejdning eller forarbejdning, som giver de nævnte varer indisk oprindelse
(Europa-Parlamentets og Rådets forordning nr. 952/2013, art. 60, stk. 2 og 2016/1036, art. 13, stk. 1)
(jf. præmis 22-31)
Konklusion
Artikel 13, stk. 1, i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union, og artikel 60, stk. 2, i Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen
skal fortolkes således, at
kolddeformeringen i Indien af sømløse rør af jern eller stål fra Kina, med hensyn til hvilken Europa-Kommissionen konstaterede, at den ændrede disse varer i væsentlig grad, for så vidt som den uigenkaldeligt ændrede deres væsentlige egenskaber, udgør en ændring, der udelukker anvendelsen af artikel 13, stk. 1, i forordning 2016/1036, og den »sidste væsentlige og økonomisk berettigede bearbejdning eller forarbejdning« som omhandlet i artikel 60, stk. 2, i forordning nr. 952/2013, som giver de nævnte varer indisk oprindelse.